**ePārskatu pieteikuma iestāžu struktūrai**

**aizpildīšanas apraksts**

**Vispārīgais apraksts:**

* Iestāžu pieteikumu iesniedz ePārskatos sadaļā “Pieteikumi”, aizpildot veidlapu “Pieteikums iestāžu struktūrai”.
* Iestāžu pieteikumu iesniedz un ar sistēmas rīkiem paraksta atbildīgais finanšu darbinieks par ministrijas, centrālās valsts iestādes, pašvaldības, no valsts budžeta daļēji finansētas atvasinātas publiskas personas un budžeta nefinansētas iestādes pārskata vai konsolidētā pārskata sagatavošanu (kā arī par kapitālsabiedrību pārskatu, kapitālsabiedrību pārskatu kopsavilkuma sagatavošanu), ostas pārskata sagatavošanu.

Kultūras un Izglītības un zinātnes ministrijas atbildīgais finanšu darbinieks iesniedz un ar sistēmas rīkiem paraksta pieteikumu par privātpersonām (piem. biedrībām, komersantiem, fiziskām personām u.c.), kas saņem valsts budžeta dotāciju.

* Pieteikumu iesniedz, ja ir:
	+ izmaiņas iestādes nosaukumā, reģistrācijas numurā, adresē, tālruņa numurā, e-pastā;
	+ pievienota jauna iestāde;
	+ likvidēta/reorganizēta iestāde.

**Sadaļa „Informācija par klientu”**

Norāda informāciju par iestādi, kas iesniedz pieteikumu – nosaukumu un reģistrācijas numuru.

**Sadaļa „Informācija par klienta iestādēm”**

Atverot pieteikumu, tajā parādās aktuālie iestāžu dati ePārskatu sistēmā.

Izmaiņas jāveic esošajos ierakstos:

- ailē “Statusi” norādot, kādas izmaiņas ir veiktas:

* ja mainīti iestāžu dati, tad norāda – "izmaiņas”;
* ja ir izveidota jauna iestāde, tad pievieno sarakstam jaunu iestādi un statusu ailē norāda – "jauns";
* ja nepieciešams izdzēst iestādi, tad pret dzēšamo iestādi norāda – "dzēst".

- ailē “Datums”, norādot, no kura datuma ir jāizveido jauna iestāde, jāveics izmaiņas esošajā iestādē vai jādzēš iestāde no organizāciju struktūras.

**Pieteikuma parakstīšana**

Pieteikumu paraksta atbildīgais darbinieks.

* Pēc pieteikuma apstrādes Valsts kasē, tam piešķir statusu „Pieņemts”. Lai izveidotu jaunu pieteikumu, statuss jānomaina uz „Sagatavošanā”.
* Iesniegtais pieteikums ir spēkā līdz dienai, kad Valsts kasē apstiprina jaunu pieteikumu;
* Kontaktinformācija pieteikuma aizpildīšanai: Iveta Morusa 67094338.